อัพเดทเลือกตั้งสหรัฐ : “ทรัมป์” ก้นร้อน “ไบเดน” คะแนนไล่จี้ 2 รัฐ “จอร์เจีย-เพนซิลวาเนีย”
อัพเดทเลือกตั้งสหรัฐ : “ทรัมป์” ก้นร้อน “ไบเดน” คะแนนไล่จี้ติด 2 รัฐสวิงสเตท “จอร์เจีย-เพนซิลวาเนีย”
อัพเดทเลือกตั้งสหรัฐ : “ทรัมป์” ก้นร้อน “ไบเดน” คะแนนไล่จี้ติด 2 รัฐสวิง สเตท “จอร์เจีย-เพนซิลวาเนีย”
6 พ.ย. 2563

ผู้สื่อข่าวรายงานความคืบหน้าผลการนับคะแนนเลือกตั้งประธานาธิบดีสหรัฐฯ 2020 อย่างไม่เป็นทางการ ณ วันที่ 6 พ.ย.63 ตามเวลาประเทศไทย ระบุว่า ผลการนับคะแนนที่ 99 % ในรัฐจอร์เจีย เมื่อเวลาประมาณ 16.20 น. ตามเวลาประเทศไทย โจ ไบเดน ผู้ท้าชิงเก้าอี้ประธานาธิบดี คนที่ 46 ของสหรัฐฯ จากพรรคเดโมแครต มีคะแนนไล่จี้ ประธานาธิบดีโดนัลด์ ทรัมป์ แห่งพรรครีพับลิกัน แบบติดๆ ตามหลังเพียง 463 คะแนนเท่านั้น ทั้งที่ก่อนหน้านี้ ทรัมป์ เคยมีคะแนนนำห่างอยู่หลายขุม
เช่นเดียวกับที่รัฐเพนซิลวาเนีย ซึ่งผลการนับคะแนนขณะนี้อยู่ที่ 97% ไบเดน เริ่มมีคะแนนไล่ตามหลังทรัมป์แบบกระชั้นชิดขึ้นเรื่อยๆ โดยตอนนี้มีคะแนนห่างกันเพียง 18,042 คะแนน
อนึ่ง ไบเดน ได้รับคะแนนเสียงจากคณะผู้เลือกตั้ง (Electoral Vote) แล้วทั้งสิ้น 264 เสียง เท่ากับว่าต้องการอีกเพียง 6 คะแนนเสียงเท่านั้น เพื่อจะได้เป็นประธานาธิบดีสหรัฐฯ คนต่อไป ขณะที่ทรัมป์มีคะแนนอยู่ที่ 214 คะแนน